*Dette dokumentet inneholder informasjon om nye eller forbedrede teknologier som ikke var tilgjengelig på tidligere modeller*

**Ny app: Canon PRINT Inkjet/SELPHY**

Med den nye appen Canon PRINT Inkjet/SELPHY for iOS- og Android-enheter skriver du enkelt direkte ut på nye MG5750, MG6850 og MG7750 uten behov for verken bærbar eller stasjonær PC. Du kan skrive ut, skanne, kopiere og, til og med, tilpasse skriverinnstillinger og vedlikeholdsfunksjoner fra en smartenhet. Med enkel tilgang til PIXMA Cloud Link kan du dessuten skrive ut fra og skanne til nettskytjenester med noen enkle sveip på smartenheten.

**Forbedret PIXMA Cloud Link**

Forbedret PIXMA Cloud Link gir nå også rask og enkel tilkobling til Instagram, SlideShare™[[1]](#endnote-1) og OneNote™. Du kan bruke smarttelefonen eller nettbrettet til å bla gjennom og skrive ut Instagram-bilder, inkludert bilder fra kontoer som du følger, i tillegg til å skanne og skrive ut fra SlideShare™1. Enkel tilgang til OneNote™ gjør det enkelt å laste opp skannede dokumenter, håndskrevne notater og bilder direkte fra skriveren uten å bruke PC eller en smartenhet, noe som betyr at du kan dele informasjon med andre OneNote™-brukere raskt og enkelt[[2]](#endnote-2).

**Skanning og fjernutskrift via PIXMA Cloud Link**

Skanning og fjernutskrift via PIXMA Cloud Link[[3]](#endnote-3) er en ny funksjon som gjør det mulig å skanne på et multifunksjonsprodukt og så skrive ut på en annen skriver som er plassert et annet sted. Det gjør du enkelt ved å velge «Scan and Remote Print» i PIXMA Cloud Link (i appen eller direkte på skriverens skjerm), velger skriveren du vil skrive ut på[[4]](#endnote-4), angir utskriftsinnstillinger (for eksempel om det er dokument- eller fotoutskrift) og bekrefter for å sende dataene til skriveren du valgte.

**PIXMA Cloud Link Group Management**

PIXMA Cloud Link Group Management er en ny funksjon administratorer kan bruke til å begrense tilgangen til bestemte applikasjoner som er tilgjengelige via PIXMA Cloud Link. Dette styres gjennom påloggingsprosessen og gjør det enklere å definere hvilke brukere som har tilgang til bestemte skrivere – en glimrende løsning når du vil angi foreldrekontroller på hjemmeskriveren eller definere begrensninger i et kontormiljø der flere deler samme skriver.

**Wi-Fi Direct®-modus**

Wi-Fi Direct® er en Wi-Fi-standard som gjør det mulig for brukerne å skrive ut trådløst uten Internett-tilkobling. Den innebygde Wi-Fi Direct®-funksjonen oppretter et trådløst ad hoc-nettverk slik at du enkelt kan koble skriveren til en smartenhet som har Wi-Fi Direct®. Dermed slipper du å skrive inn passord manuelt slik du vanligvis må ved tilkobling med tilgangspunkt. Koblingen opprettes automatisk ved at du velger Wi-Fi Direct®-enhetsnavnet. Når koblingen er opprettet, kan du skrive ut og skanne ved hjelp av den nye Canon PRINT-appen.

**Ny blekkteknologi**

Den nye blekkteknologien gir utvidet fargeskala for magenta som gir mer naturtro gjengivelse av en rekke rødtoner, noe som vises spesielt godt på Canons utvalg av blankt fotopapir. Med det nye blekket kan de nyeste PIXMA-skriverne også skrive ut intense sortfarger som kommer spesielt godt frem på matt fotopapir og gir utskrifter i fotolabkvalitet.

1. SlideShare er et varemerke for SlideShare, Inc. [↑](#endnote-ref-1)
2. Skanning til nettsky og skanning til e-post er kun tilgjengelig ved bruk av originalt Canon-blekk. [↑](#endnote-ref-2)
3. Kun tilgjengelig ved bruk av originalt Canon-blekk på en Canon PIXMA-skriver. [↑](#endnote-ref-3)
4. Velg skriveren som skal motta utskriften (skriveren må registreres først). [↑](#endnote-ref-4)